མཁྱེན་བརྩེ་ནུས་པའི་གྲིབ་ཏུ་ཉེར་བསིལ་བར། །རིས་མེད་འགྲོ་ཀུན་བདེ་
བར་ངལ་གསོ་བའི། །མ་འདྲིས་ཡིད་ཅན་གཉེན་གྱུར་ཤཱཀྱའི་ཏོག །དོན་ཀུན་
གྲུབ་པའི་དབང་པོར་གསོལ་བ་འདེབས། །འཕགས་བོད་མཁས་གྲུབ་བདེ་འབྱུང་
རལ་པའི་རྩེར། །ཞབས་སེན་ཟླ་ཚེས་གསར་པས་ཡོངས་སྤུད་པ། །མར་མེ་མཛད་
དཔལ་གར་(༡༢༦བ)དབང་སྒྱུ་མའི་འཕྲུལ། །ཕུལ་བྱུང་ལྷག་བསམ་ཅན་ལ་གསོལ་བ་
འདེབས། །སངས་རྒྱས་ཀུན་གྱིས་གང་གཟིགས་ཤེས་བྱའི་ཡུལ། །ཀུན་ལ་ལྐོག་ཏུ་མ་
གྱུར་ཐམས་ཅད་མཁྱེན། །བློ་བཟང་སྙན་པའི་གྲགས་འབར་བཙོང་ཁ་པ། །གངས་
ཅན་བསྟན་པའི་བདག་པོར་གསོལ་བ་འདེབས། །ངག་དབང་འཇམ་དཔལ་
370

བླ་མའི་བསྟོད་ཚོགས་ཀྱི་རིམ་པ། ༼༡༥༽
དབྱངས་དངོས་བླ་མ་ཡི། །རིང་ལུགས་འཆད་རྩོད་རྩོམ་པས་འཛིན་པ་ལ། །བློ་གྲོས་
སྤོབས་པ་དགེ་བའི་སྐལ་བཟང་རླབས། །ཡོལ་མེད་རྒྱ་མཚོའི་གཏེར་ལ་གསོལ་བ་
འདེབས། །རྟོག་གེའི་ཚིག་དོན་མཐའ་དག་བརྒལ་བརྟག་གིས། །དཔྱོད་ལ་འཇིགས་
མེད་ལུང་དང་རིག་པའི་གོས། །རང་བསྟན་དམ་བཅའི་ཆ་ཤས་མ་ལུས་པ། །གཞོམ་
མེད་ལྷུན་གྲུབ་དབང་པོར་གསོལ་བ་འདེབས། །རྣམ་གསུམ་སྡེ་སྣོད་ངེས་གསང་རྒྱུད་
སྡེ་བཞིའི། །ཐུབ་བསྟན་ཡོངས་འདུ་གསར་པའི་ལང་ཚོ་ཀུན། །ཐོས་བསམ་སྒོམ་པའི་
རླན་གྱིས་རབ་རྒྱས་པས། །སྡེ་བཞིའི་སྒོ་འཕར་འབྱེད་ལ་གསོལ་བ་འདེབས། །སྐྱེ་རྒུའི་
ཕན་བདེ་མ་ལུས་ཀུན་གྱི་གཞི། །སྤྱི་དང་ཁྱད་པར་ཞྭ་སེར་འཆང་བའི་བསྟན། །ལེགས་
འཛིན་འཇམ་དབྱངས་དགའ་བའི་བཤེས་གཉེན་མཆོག །ཆོས་འཁོར་བསྐོར་ཕྱིར་
བསྐལ་བརྒྱཪ་ཞབས་བརྟན་ཤོག །མ་སྨད་དད་པའི་ཞིང་ས་གཤིན་པོ་ལ། །བསོད་
ནམས་ས་བོན་བཏབ་པ་ཡོངས་སྨིན་པའི། །བདེ་སྐྱིད་གསེར་གྱི་སྙེ་མ་གཡུར་ཟ་
བར། །བྱེད་པོར་གཏོགས་སོ་ཅོག་རྣམས་ལོངས་སྤྱོད་ཤོག །རྣམ་འདྲེན་སྤྱན་སྔར་
དཀར་ཕྱོགས་ལེགས་སྐྱོང་བར། །ཞལ་གྱིས་ཉེར་འཆེས་མཐུ་ལྡན་སྲུང་མ་ཡིས། །དེང་
འདིར་སྨོན་པའི་རེ་བ་ལེགས་འགྲུབ་ཅིང༌། །བཀྲ་ཤིས་དཔལ་གྱིས་དུས་(༡༢༧ན)ཀུན་
ཁྱབ་པར་མཛོད། །ཅེས་པ་འདིའང་ལྷ་རིགས་ནོར་འཛིན་དབང་མོ་ལྕམ་བསོད་
ནམས་ཆོས་བཟང་གིས་བསྐུལ་བའི་ངོར་སྡེ་སྣོད་གསུམ་པ་ཟ་ཧོར་གྱི་བནྡེས་སྦྱར་
བའི་ཡི་གེ་པ་ནི་ཆང་ཁྱིམ་པ་ངག་དབང་མཁྱེན་བརྩེའོ།། །།